Herêma ke mabênê Şêba Jerî ya qezaya Derîkî û Şêbê qezaya Şemrexî de manena 17ê kanûne de qedexeyê vejîyayîşê teberî ame îlankerdene.
Qedexeyê vejîyayîşê teberî ra dima herême de têgêrayîşê leşkeran dewam keno. Leşkeran pêkewtişê bi gerîlayan sey bahane nojna û Çaykoy de 6 kesî destbend kerdî. Ame vatene ke leşkeran kesêko ke rîyê ci girewte bi û nêno zanayene ke ça ra û senî ame ardene, ard dewe û berd tay keyeyan. Bi nê metodê şikdarî dewijê bi nameyanê Sercan Dolek, Vedat Belgîn, Halîl Belgîn, Nezîr Demîr, Aydin Ozrak û Bedrettîn Ozge ameyî destbendkerdene.
